OpenLLM-France/wikimedia huggingface dataset:
# Jon Arrieta

    Artikulu hau Jon Arrieta Alberdiri buruzkoa da; beste esanahietarako, ikus «Arrieta (argipena)».
Jon Arrieta Alberdi (Eibar, 1952) gipuzkoar legelaria da.
Bartzelonako Unibertsitatean historia eta Zaragozako Unibertsitatean zuzenbide ikasi ondoren, zuzenbidearen historiaren irakaslea (eta baita katedraduna ere) izan da Euskal Herriko Unibertsitatean.
Bere beste ikergai nagusi bat Euskal Herriko instituzioek, eta hauei dagozkien konstituzioek eta foruek osatu izan dute, eskubide historikoekin bat.

## Biografia

Historian lizentziatu zen Bartzelonako Unibertsitatean, eta, ondoren, Zuzenbidean lizentziatu zen Zaragozakoan (doktoretza egin zuen han), eta Zuzenbidearen historiako irakaslea izan da, bai Bartzelonan, bai Euskal Herriko Unibertsitatean (katedra lortu zuen han); gaur egun, irakaslea da Donostiako Zuzenbide Fakultatean eta Bizkaiko Zuzenbide Fakultatean.
Espainiako historia modernoan (XVII. eta XVIII. mendeak) eta XIX. mendean espezializatuta dago, baita garaiko erakunde juridiko-politikoetan ere, bereziki Euskal Autonomia Erkidegoako eta Nafarroako foru-lurraldeekin lotutakoetan.
Espainiako estatu egituraren kontzepzio zentralistaren eta deszentralizatzailearen arteko harreman eta tentsioen bilakaera ere aztertu du. Bere lehen liburua 1994an argitaratu zen, El Consejo Superior de la Corona de Aragón (1494-1707) izenburuarekin, zazpi urte lehenago aurkeztutako Aragoiko Kontseiluari buruzko bere doktore-tesiaren egokitzapena dena. Dozenaka artikulu ere argitaratu ditu aldizkari espezializatuetan, hala nola Eusko Ikaskuntzen Nazioarteko Aldizkarian, aldizkari juridikoetan (Anuario de Historia del Derecho Español, Initium: Revista catalana d'historia del dret, ...) eta historia modernoko hainbat argitalpenetan. Halaber, Forms of union: the British and Spanish monarchies in the seventeenth and eighteenth centuries ikerlanaren egilekidea da, John Huxtable Elliott historialari eta hispanista britainiarrarekin batera (Eusko Ikaskuntza, Donostia, 2009). Eta liburu honen edizioaren koordinatzailea izan zen: Conciliar la diversidad: pasado y presente de la vertebración en España: VII y VIII Seminarios Ernest Lluch, Euskal Herriko Unibertsitateak egindakoak.

## Erreferentziak

* ↑ Auñamendi Eusko Entziklopedia. Jon Arrieta Alberdi. .
* Datuak: Q16886779
# Jatsu (argipena)

Jatsu Euskal Herriko bi herriren izena da:
* Jatsu (Lapurdi): Euskaltzaindiak, bestearengandik desberdintzeko, Jatsu Lapurdi sinonimoa ere onartu du euskara baturako. Jatxou leku-izena eman du frantsesez.
* Jatsu (Nafarroa Beherea): Euskaltzaindiak, aurrekoarengandik desberdintzeko, Jatsu Garazi sinonimoa ere onartu du euskara baturako. Jaxu leku-izena eman du frantsesez.

## Jatsu Garazitik eratorritako erabilerak

Jatsu Garazin zuen jatorria Frantzisko Xabierkoaren familiak, eta horrek Jatsu deitura gisa ere erabiltzea ekarri du (espainieraz, Jaso grafia eman du). Azken urteetan pertsona izen gisa ere erabili izan da.
* Frantzisko Jatsu Azpilikueta zen Frantzisko Xabierkoaren benetako izena. Gaztelaniazko iturrietan, Francisco de Jaso.
* Mikel Jatsu Azpilikueta, Frantzisko Xabierkoaren anaietako bat izan zen.
* Joanes Jatsu Azpilikueta, Frantzisko Xabierkoaren beste anaia.
* Joanes Jatsu, aurreko hiruren aita.

## Erreferentziak

* Euskaltzaindiaren izendegi gaurkotua. Neurri txiki batean akademiako 108 eta 122. arauekin kontraesanean dago; arrazoia bi herrien jentilizioek bat ez egitea dateke.

## Ikus, gainera

* Jaso Ikastola, Iruñeko Mendebaldea auzokoa.
# Jatuni

Jáhton - Jatuni :
| Enontekiö ||
| Herrialdea Eskualdea Azpieskualdea | Finlandia {{{eskualdea}}} {{{barrutia}}} |
| Biztanleria | ~ 10 |
| Koordenatuak | 68°26′10.80″N 22°39′16.32″E﻿ / ﻿68.4363333°N 22.6545333°E﻿ / 68.4363333; 22.6545333 |
| Webgune ofiziala | (Finlandieraz) |
Jáhton edo Jatuni Enontekiö udalerri finlandiarrean dagoen herrixka txikitxo bat da. Kaaresuvanto eta Kuttanen herrien artean dago herrixka, Muonionjoki ibaiaren ertzean dago eta Valtatie 21 errepidea bertatik igarotzen da. 10 biztanle inguru baino ez dauzka Jatunik eta Enontekiöko herrixka txikienetakoa da.
Lars Læstadius apaiz suediarra predikua egiten hasi zenean, jatuniar samitarren bizimoduan, oraindik, antzinako xamanismoaren erroak zeudela ohartu zen; hauek kalifikatzeko aurkitu zuen hitz atseginena "basatiak" izan zen.

## Kondaira

Samitarren kondairen arabera, Jáhton Eskandinaviar mendietan bizi zen erraldoi bat zen. Behin batean, mendietatik jaitsi eta ibilaldi luze bat egin zuen Muonionjoki ibaia gurutzatu arte. Bertako ura edaten ari zen bitartean, neska ehiztari samitar bat ezagutu eta berarekin ezkondu zen. Muonionjoki ibaiaren ertzean, bere izena izango zuen herrixka sortu zuen, Jatuni.

## Kanpo estekak

* Jatuniren inguruko kondairak (Finlandieraz)

## Erreferentziak

* ↑ Jatuni
* ↑ Lars Levi Læstadius
* ↑ Legends
* Datuak: Q1906505
# Jaturabe

Jaturabe Oñatiko toki bat da, Araotz haranaren muturra (errepide bidezko sarrera) adierazten duen toponimoa.
Oñatitik joanez gero errepidea Jaturabeko zubi eta arroilatik barneratzen da Araotzera. Hango urtegiari Araozkoa esaten zaio, bauna Jaturabeko urtegia ere bai, eta haren oinetan dago, hondarretan 21. mendean, Jaturabe etxea, baserri eta errota izandakoa.

## Erreferentziak

* ↑ Urkia, Jose Angel; Fernandez, Luistxo. «Araotz eta Oñatiko beste auzo batzuetan» Eibar.ORG | Eibarko peoria (Noiz kontsultatua: 2021-10-02).

## Kanpo estekak

* Datuak: Q108771510
* Multimedia: Jaturabe / Q108771510
# Jatznick

Jatznick Alemaniako udalerri bat da, Mecklenburg-Aurrepomerania estatuan. Azken zentsuaren arabera 2.208 biztanle zituen, 62,24 kilometro koadroko azaleran..

## Kanpo estekak

* Datuak: Q631913
* Multimedia: Jatznick / Q631913
# Jauberticeras

Jauberticeras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12260212
# Jau (argipena)

Jau izenak hainbat adiera du:
* Jaú, Sao Paulo estatuko hiria Brasilen.
* Jaú do Tocantins, Tocantins estatuko herria Brasilen.
* Jaúko Parke Nazionala, erreserba naturala Amazonian, Brasilen; eta honi lotua:
** Jaú, Amazoniako ibaia.
* Jau-Dignac-et-Loirac, Frantziako herria.
* JAU edo Jokaeraren Analisi Unitatea, FBI polizia-erakunde estatubatuarraren atal bat.
# Jatsuko geltokia

Jatsu Lapurdiko tren geltoki bat da, Uztaritze udalerrian kokatuta dagoena.
Geltokia 1891eko urtarrilaren 19an ireki zen.

## Egoera

Geltokia honako burdinbide hauen ibilbidearen zati da:
* Baiona — Donibane Garazi: 211,485 kilometro-puntua

## Sarbideak

* Xopolo errepidea, 745

## Historia

Geltokia 1891eko urtarrilaren 19an ireki zen jendearentzat, Baiona-Donibane Garazi burdinbidearen trazatuaren zati gisa.
Geltokia zeharkatzen duen zatia 1930ean elektrifikatu 1,5 kV CCtan zen.
2019an, Euskal Hirigune Elkargoak Baionako aldirien sareko 54 lineko trenak geltoki honetan ez gelditzea eragin zuen.

## Geltokia

Geltokia itxita dago gaur egun.

## Zerbitzuak

Ez dago tren zerbitzuak gaur egun.

## Erreferentziak

* ↑ SNCF Open Data OHARRA: geltokian edo Internet bidez konpostatutako billeteak baino ez dira zenbatzen datuak. Baliteke bidaiari gehiago egotea, hasierako geltokian garraio-titulua konpostatu ezin dutenez, helmugako geltokian konpostatu dutenak.
* ↑ Revue La Vie du Rail, no 1811 pages 8 à 10
* ↑ (Frantsesez) «KANBO: tren berriak Baiona-Kanbo-Garazi linean» actu.fr (Noiz kontsultatua: 2020-04-10).

## Ikus, gainera

* Baiona-Donibane Garazi burdinbidea

## Kanpo estekak

* Datuak: Q2751718
* Multimedia: Gare de Jatxou / Q2751718
| | Uztaritze | Jatsu | Haltsu–Larresoro | |
| Baiona | | | | Donibane Garazi |
# Jose Begiristain

Jose Begiristain Gorriti (Donostia, Gipuzkoa, 1879ko urtarrilaren 22a - 1952ko irailaren 26a) gipuzkoar medikua izan zen.

## Biografia

Valladoliden ikasketak egin ondoren, Parisa jo zuen Hospital Saint-Louis erietxean ikasketak jarraitzera. Gipuzkoan X izpiak erabili zituen lehen sendagilea izan zen. Digestio-aparatua, nerbioena eta larruko gaitzak aztertu zituen, batik bat.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260601
# Jose Bakedano

Frai Jose Bakedano (Gares, 1642ko martxoaren 20a - Santiago de Compostela, 1711ko otsailaren 17a) nafar musikagile eta apaiz trinitarioa izan zen. 1680an Santiago de Compostelako katedraleko kapera maisu izendatu zuten.
# Jose Beaskoetxea

Jose Beaskoetxea (? - ?) bizkaitar buruzagi sozialista izan zen.

## Biografia

Bilboko Batzorde Eragileko kidea izan zen (1895 eta 1900). 1897. urtean Eibarko lehen Batzorde Sozialistaren zuzendari izan zen. Eibarko sozialismoaren bultzatzaileetako bat izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260600
# Jose Aretxe

Jose Antonio Aretxe Zornotza (Balmaseda, 1731 – Bilbo, 1789ko urriaren 28a) bizkaitar funtzionarioa izan zen. Alcaláko Unibertsitatean zuzenbide kanoniko ikasi ondoren, administrazioan lan egin zuen Filipinetan eta Amerikan. Indietako Biltzarraren kidea, Perun Tupac Amaru II.aren matxinada geldiarazi zuen.
# Jose Aritzabalo

Jose Aritzabalo Orobio (~1784-1834 eta gero) gipuzkoar militarra izan zen. Ume bat besterik ez zela familia Venezuelara joan zen eta bertan borrokatu zuen Espainiar Inperioaren alde.
# Jose Basterretxea

Jose Basterretxea Matoni (Madril (Espainia), 1911ko abenduaren 9a - Iruñea (Nafarroa), 1996ko apirilaren 25a) euskal idazlea, Oskillaso ere deitua.

## Bibliografia

Madrilen jaioa izan arren, berehala eraman zuten Gernikara. Gero Zientzia Zehatzetako lizentziatura beretu zuen Madrilen bertan. 1936ko gerra hasi zenean, Agirre lehendakariak Eusko Jaurlaritzaren Madrilgo ordezkari izendatu zuen. Gerra bukatutakoan, irakaskuntzari ekin zion, institutuko irakasle gisa eta Nafarroako Unibertsitatean jardunez, baita Vianako Printzea Erakundean ere. Euskaltzaindiko urgazlea, gehienbat Euskera eta Egan aldizkarietan argitaratu zituen bere lanak. Horien artean eleberriak, ipuinak, itzulpenak eta euskara gaitzat duten liburuak daude.

## Lanak
### Eleberria

* Kurloiak (1962, Itxaropena)
* Akatsbako gizonaren heriotza (1967, Egan)
* Gabeko atorra (1988, Ibaizabal)
* Euskaldunak Madrilen (2003, Labayru)

### Itzulpena

* Mark Twainen Erregegaia eta eskekoa, ingelesetik itzulia
* Charles Dickensen David Copperfield, ingelesetik itzulia

### Saiakera

* El libro negro del euskara (1984), euskara batuaren aurkako iritziak azaltzen dituen liburua.

## Kanpo loturak

* Jose Basterretxea literaturaren zubitegian

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260599
# Jose Arrandiaga

Jose Arriandiaga Larrinaga, ezizenez Joala edo Yoala (1856, Mundaka, Bizkaia – 1923ko uztailaren 8a, Mundaka, Bizkaia) euskal mediku eta idazle abertzalea izan zen. Politika, ekonomia eta beste hainbat gaiez idatzi zuen. Sabin Aranaren adiskidemin ere izan zen.

## Ikus, gainera

* Sabin Arana
* Angel Zabala Ozamiz Kondaño
* Luis Arana

## Kanpo estekak

* Jose Arrandiaga Joalaren biografia irakurgai. Auñamendi entziklopedia. Euskomedia.org
* Datuak: Q12260596
# K-PAX (filma)

K-PAX 2001eko zientzia-fikzio eta misterio film bat da, izen bereko Gene Brewerren nobelan oinarritua. Iain Softleyk zuzendu zuen eta Kevin Spacey, Jeff Bridges, Mary McCormack eta Alfre Woodard dira protagonistak. Filma paziente psikiatriko baten inguruan da, K-PAX izeneko planetako alien bat dela mantentzen duena. Bere tratamenduarekin demostratzen die beste pazienteei eta bere psikiatrari bizitzari buruzko hainbat pentsamendu berritzaile dituela.

## Kanpo estekak

* Datuak: Q315664
# K

    Artikulu hau letrari buruzkoa da; beste esanahietarako, ikus «K (argipen)».
K edo ka euskal alfabetoko hamaikagarren hizkia da. K (larriz) eta k (xehez) idazten da.

## Erabilera idatzia historian
### Euskara

K hizkia gaur egun euskaraz ezagutzen dugun soinua adierazteko aspalditik erabili izan da. Euskarazko lehen testuetan soinu hori adierazteko ⟨c⟩, ⟨qu⟩, ⟨k⟩, ⟨q⟩ eta ⟨ch⟩ erabiltzen baziren ere, 1783. urtean Martin Duhalde ⟨ke⟩ eta ⟨ki⟩ sistematikoki idazten hasi zen, ⟨c⟩rekin batera beste kasuetarako. Handik urte batzuetara, 1827.ean, Darrigolek soinu hori beti ⟨k⟩ idaztea erabaki zuen beste letren ordez.

## Erreferentziak

* ↑ Zuazo, Koldo. (2005). Euskara batua. Ezina ekinez egina. Elkar ISBN 84-9783-316-3..

## Kanpo estekak

* Datuak: Q9922
* Multimedia: K / Q9922
# K-19 itsaspekoa

K-19 Sobietar Itsas Armadaren 658 klaseko itsaspeko nuklear bat izan zen. Gerra Hotzan Sobietar Batasunak itsaspekogintzan AEBak gainditzeko lasterketan korrika eta presaka eraiki ziren itsaspeko nuklearretako bat izan zen, ondorioz bere eraikuntzan zehar 10 langile zibil eta ofizial militar bat hil ziren.
Jada zerbitzuan zegoela hainbat akats eta istripu ere izan zituen, denetan larriena 1961eko uztailaren 4ean jasan zuena, 2002an gertakari hau eta berarekin jazo zen larrialdi nuklearreri buruzko K-19: The Widowmaker ("K-19: Alargungilea") filma estreinatu zen. Filmearen arabera itsaspeko honek eraikuntzan jasandako hildakoen eta ondorengo aktas eta istripu nuklearrarn jasandako hildakoen ondorioz "Alargundilea" ezizena jaso omen zuen, baina hau ez da egia, itsaspekoak istripu nuklearra jaso aurretik inongo ezizenik ez baitzuen, eta hura jazo ondoren sobietarrek "Hiroshima" ezizena ipini zioten.

## Tragedia

1961eko uztailaren 4ean, Gerra Hotza bete-betean zela, Ipar Atlantikoko uretan eta Groenlandiaren hegoaldean, Nikolai Vladimirovitx Zateiev kapitainaren agindupean maniobra ariketa batzuk burutzen ari zela, itsaspekoaren erreaktore nuklearretako baten hozketa sisteman ihesa jazo zen. Era berean, itsaspeko irratiaren akatsa jazo eta Moskuko beren agintariekin komunikatzeko aukerarik gabe gelditu ziren.
Erreaktorearen tenperatura modu kontrolaezinean igotzen hasi zen, erregai barrek fisio nuklearra gauzatzeko baina tenperatura zertxobait baxuagora iritsiz. Honenbestez itsaspekoak eztanda nuklearra eta sekulako istripu latza izateko kinka larrian zegoen.
Hondamendi hau nola edo hala kontrolatzeko asmoz, itsaspeko marinel talde batek beren eskuz jada erradiazio maila handia zuen erreaktorea hozten saiatu ziren, erradiazio horren ondorioz beren osasunak betiko kaltetu zituzten: batzuk une berean hil, beste batzuk egunetara eta beste hainbatek epe ertain eta luzera mota ezberdinetako minbiziak jasan zituzten. Balentria horri esker erreaktorea hoztu eta itsaspekoa nahiz eskifaia gehiena larrialdi nuklearretik bizirik ateratzea lortu zuten, bai eta Gerra Nuklear bat izateko aukera ere saiestea, AEBtatik hain hurbil zeuden urtean eztanda nulearraren bat egonez gero sobietarren larrialdiaz jakitun ez ziren estatubatuarrek gerra ekintzagisa hartu eta erantzun modura Sobietar Batasuna eraso baizezaketen. Bestalde, gertakari honetan zehar, K-19 itsaspekoak estatubatuarrek topatu ez zezaten seinale guztiak eten zituzten, ondorioz aldiz batez USS Gato estatubatuar itsaspeko nuklearra K-19 itsaspekoarengandik 3 metro eskasera igaro eta bi itsaspekoak talka egiteko zorian ere egon ziren.
Eskifaiaren 137 gizonetatik 22 hil ziren. Eskifaiaren gizon guztiek bere gainontzeko bizialdian erradiazioa eta bere eraginak jasan zituzten.

## Zinema

* K-19: The Widowmaker (2002)

## Kanpo estekak

* K-19: Historia. Nationalgeographic.com (Ingelesez)
* Datuak: Q580124
* Multimedia: K-19 (submarine, 1959) / Q580124
# K-Bar Ranch (Texas)

K-Bar Ranch Ameriketako Estatu Batuetako erroldak esleitutako leku bat da. Jim Wells konderrian kokatuta dago, Texas estatuan. 375 biztanle ditu, 8,722626 kilometro koadroko azaleran banatuta.

## Ikus, gainera

* Jim Wells konderria

## Kanpo estekak

* Datuak: Q982134
# K-Nalón

K-Nalón Asturiasko musika taldea da, hip hop estiloa asturieraz egiten duena.
2006an "Conciencia Llibre" izeneko maketa argitaratu zuten, eta urte hartan "Llengües Vives 1996-2006" CD kolektiboan parte hartu zuten.

## Kanpo estekak

* (Asturieraz)Taldearen webgunea
* Datuak: Q11205185
# K-12

K-12 Amerikako Estatu Batuetan haur eskola (kindergarden) eta bigarren hezkuntzako urte kopurua adierazten duen esapidea da, beste herrialde batzuetako unibertsitate mailen antzekoa, hala nola, Afganistan, Australia, Kanada, Txina, Ekuador, Egipto, India, Iran, Filipinak, Hego Korea eta Turkia.

## Kanpo estekak

* Datuak: Q1151386
# K-9 (filma)

K-9 (euskaraz: «K-9») 1989ko Rod Daniel estatubatuar zinema zuzendariak zuzendutako akziozko komedia filma bat da. James Belushi, Jerry Lee eta Mel Harris aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Michael Dooley (James Belushi) San Diego hiriko poliziako detektibe odolberoak Lyman (Kevin Tighe) izeneko nazioarteko droga-trafikatzailea ikertzen ari da. Brannigan (Ed O'Neill) sarjentuak laguntzeko asmoz Michaeli drogen atzematean bereziki trebatu duten Jerry Lee alemaniar artzain polizia-txakurra emango dio.
Bi lankide berriek, gizasemeak nahiz txakurrak, Lyman atxilotu eta espetxeratzen saiatuko dira, baina Dooleyk lasterrera bere txakurra bihurria izateaz gain berak uste baina buruargiagoa dela eta nahi duenean bakarrik jarduten duela jabetuko da.

## Aktoreak

* James Belushi: Michael Dooley detektibea
* Mel Harris: Tracy
* Kevin Tighe: Lyman
* Ed O'Neill: K-9 Brannigan sarjentua
* Jerry Lee: bere burua, polizia-txakurra
* James Handy: Byers tenientea
* Sherman Howard: Dillon
* Daniel Davis: Halstead
* Cotter Smith: Gilliam
* John Snyder: Freddie
* Pruitt Taylor Vince: Benny mandoa
* Jeff Allin: Chad
* David Haskell: Doktorea
* Alan Blumenfeld: auto saltzailea
* William Sadler (kredituetan Bill Sadler gisa): Don saltzailea
* Dan Castallaneta: hoteleko jatetxeko harreragilea (kameoa)

## Kanpo estekak

* K-9 filmaren trailer edo iragarkia ikusgai. Youtube.com (Ingelesez)
* K-9 filmaren IMDBko fitxa irakurgai (Ingelesez)
* Datuak: Q1027810
# Jean Condom

Jean Condom (Saint-André-de-Seignanx, 1960ko abuztuaren 15a) frantziar errugbilari ohia da, bigarren lerroko postuan aritzen zena. Boucau Staden hasi zuen bere ibilbidea 1980an. Sei denboraldi geroago, Biarritz Olympiquera aldatu zen, eta hamar urtez jokatu zuen bertan. Azken denboraldian (1996-1997), Aviron Bayonnaisen ibili zen. 61 partida jokatu zituen Frantziako errugbi selekzioarekin, 1982-1990 bitartean, eta 1987ko Munduko Errugbi Kopan parte hartu zuen.

## Palmaresa
### Boucau Stade

* Challenge de l'Espérance
** irabazlea: 1981, 1983, 1984

### Biarritz Olympique

* Frantziako errugbi txapelketa
** finalista: 1992
* Yves du Manoir errugbi txapelketa
** finalista: 1989

### Frantziako selekzioa

* 61 test-partida 1982-1990 bitartean
* Bost Nazioen Txapelketa
** irabazlea: 1983 (Irlandarekin berdindua), 1986 (Eskoziarekin berdindua), 1987, 1988 (Galesekin berdindua), 1989
** Grand Slam: 1987
* Munduko Errugbi Kopa
** finalista: 1987

## Erreferentziak

* ↑ Jean Condom. en.espn.co.uk (Noiz kontsultatua: 2023-4-13).

## Kanpo estekak

* Datuak: Q3171408
# Jean Damascène Bimenyimana

Jean Damascène Bimenyimana (Nyamasheke, 1953ko ekainaren 22a – Kigali, 2018ko martxoaren 11) ruandar elizgizon katolikoa izan zen, 1997tik hil zen arte Cyanguguko apezpikua izan zena.

## Bizitza

Jean Damascène Bimenyimana 1953an jaio zen Shangi eskualdeako Nyamasheke barrituan, eta 1980ko uztailaren 6an apaiztu zen Nyundoko elizbarrutian. Urtebete geroago, 1981eko azaroaren 5ean, Cyanguguko elizbarrutira bidali zuten.
1997ko urtarrilaren 2an, Joan Paulo II.a aita santuak Cyanguguko apezpiku izendatu zuen. Urte bereko martxoaren 16an Wenceslas Kalibushi Nyundoko apezpiku emerituak ordenatu zuen. In humilitate et caritate leloa hautatu zuen.
Međugorje bisitatu ondoren, Bakearen Erreginaren omenezko otoitz-zentro bat ezarri zuen bere elizbarrutian.
Minbiziak jota, Nairobin tratamendua jasotzen zuen denbora batez. 2018ko martxoan Kigalira itzuli zen, eta aireportuan hil zen iritsi eta gutxira.

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri Degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1724)
* Klemente XIII.a aita santua (1743)
* Bernardino Giraud kardinala (1767)
* Alessandro Mattei kardinala (1777)
* Pietro Francesco Galleffi kardinala (1819)
* Giacomo Filippo Fransoni kardinala (1822)
* Carlo Sacconi kardinala (1851)
* Edward Henry Howard kardinala (1872)
* Mariano Rampolla del Tindaro kardinala (1882)
* Rafael Merry del Val y Zulueta kardinala (1900)
* Arthur Hinsley kardinala (1926)
* David James Mathew artzapezpikua (1938)
* Laurean Rugambwa kardinala (1952)
* Vincent Nsengiyumva artzapezpikua (1974)
* Wenceslas Kalibushi apezpikua (1977)
* Jean Damascène Bimenyimana apezpikua

## Erreferentziak

* 1 2 (Ingelesez) Nizeyimama, Jean. «Bishop Bimenyimana, 65, died» Umuseke 2018-03-12 (Noiz kontsultatua: 2024-07-30).
* 1 2 3 (Ingelesez) «Jean Damascène Bimenyimana †» Catholic Hierarchy (Noiz kontsultatua: 2024-07-30).
* ↑ (Ingelesez) Kazuba, Fabrice. «Diocese of Cyangugu rememnbered Late Bishop Jean Damascene Bimenyimana for the fourth time» Diocese of Cyangugu 2022-03-17 (Noiz kontsultatua: 2024-07-30).
* ↑ (Alemanez) «Gebetszentrum in Ruanda» Medjugorje.de 2014-05 (Noiz kontsultatua: 2018-03-12).
* ↑ (Ingelesez) «Monsignor Bimenyimana of Cyangugu Dies Aged 65» KT Press 2018-03-11 (Noiz kontsultatua: 2024-07-30).

## Kanpo estekak

* Datuak: Q1685462
# Jean Craighead George

Jean Craighead George (Washington Hiria, AEB, 1919ko uztailaren 2a–Valhalla, AEB, 2012ko maiatzaren 15a) haur literatura idazlea izan zen.
Haur eta gaztetxoentzako ehun liburutik gora argitaratu zituen.

## Erreferentziak

* ↑ (Gaztelaniaz) www.funtsak.com, Funtsak-Diseño y Programación Web-. «Libros de Jean Craighead George. Biografía y bibliografía» www.txalaparta.eus (Noiz kontsultatua: 2020-06-12).
* Datuak: Q275188
* Multimedia: Jean Craighead George / Q275188
# Jean Dalbarade

Jean Dalbarade edo d'Albarade (Miarritze, 1743ko abuztuaren 31 - Donibane Lohizune, 1819ko abenduaren 31) Lapurdiko militarra izan zen, kortsario ospetsu bilakatu zena. 16 urte zituela itsasoratu zen lehen aldiz. 1779. urtean Duchesse de Chartres ontziaren buru zela, ontzi ingeles bati eraso zion, baina hurbilean zeuden beste bi ontzi ingelesek menderatu eta eraman zuten D´Albarade 1780. urtera arte. Diru-zigorra ordaindu zuenean Aigle ontziaren kapitain bihurtu zen eta garaipen ugari lortu zituen ingelesen aurka.
Bere ontzian errege armadatik ihesi joanak onartzen zituelako salatu zuten, eta gobernuak itsaslapur izateko eskubidea kendu zion. Hala eta guztiz ere, armadan onartu, kapitain egin eta San Luisen ordenako izendatu zuten 1787. urtean. 1793. urtean Itsas arazoetarako ministro izendatu zuten, baina traidoretzat hartu zuten jakobino ez izateagatik, eta kargua kendu zioten. Azkenik, almiranteorde izendatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3171524